stanford-oval/wikipedia huggingface dataset:
Talbot
Historia

Charles Chetwynd-Talbot rahoitti autojen valmistusta Ranskassa vuonna 1903 perustetussa yrityksessä, ja hän toi sieltä autoja ja niiden osia Britanniaan. Osista koottuja autoja hän myi nimellä Talbot. Britanniassa suunniteltujen autojen tuotanto alkoi 1906.
1930-luvulla taloudellisiin vaikeuksiin ajautunut Sunbeam Talbot Darracq -yhtymä myi brittiläisen Talbotin Rootes-yhtymälle ja ranskalaisen Talbotin italialaiselle Anthony Lagolle. Brittiläisen Talbotin valmistus jatkui nimellä Sunbeam Talbot vuoteen 1956 asti, jolloin luovuttiin Talbot-osasta auton nimessä. Ranskalaisen Talbotin valmistus jatkui vuoteen 1958, jolloin Simca osti yhtiön.
Historia > Talbotin renessanssi

Vuonna 1978 Simca, tuolloin Chrysler-yhtymän osana, liittyi yhdessä Peugeot’n ja  Citroënin kanssa PSA Peugeot Citroën -konserniin. Simca ei saanut enää käyttää Chryslerin nimeä autoissaan, jolloin päätettiin ottaa uudelleen käyttöön Talbot-nimi.
Uudet Talbotit eivät kuitenkaan käyneet kaupaksi toivotulla tavalla. PSA päättikin luopua merkistä loppuvuodesta 1985 ja korvasi Talbot Horizonin Peugeot 309:llä. Ranskassa Talbotin tuotanto päättyi samana vuonna ja Englannissa seuraavana vuonna. Talbot Horizonin valmistus jatkui kuitenkin Espanjassa ja Suomessa vuoteen 1987. Italian Pescarassa, PSA:n ja Fiatin Sevel Sur -yhteisyrityksessä Talbot Express -pakettiauton tuotanto jatkui vielä vuoteen 1992.
Vuonna 2010 PSA suunnitteli palauttavansa Talbot-merkin valmistusohjelmaansa yrityksen Citroën-tehtaalla Espanjan Vigossa. Tuolloin Talbotien valmistuksen kaavailtiin alkavan vuonna 2012.
Talbot Suomessa

Suomessa Uudenkaupungin autotehtaalla on valmistettu Talbot Horizonia, Solaraa ja ”isoa Talbotia”, mallia 1510. Muita Talbot-malleja ei valmistettu Suomessa. Talbot Horizonia markkinoitiin Scan-Auton ja Talbot 1510 ja Talbot Solara -malleja Maan Auton myyntiverkostojen kautta. Uudenkaupungin tehtaalla kehitettiin Horizonista myös moottoripetrolilla toimiva malli (Horizon Petro). Juuri ennen valmistuksen loppumista Horizonista ja 1510:stä esiteltiin myös dieselversiot sekä Horizonista koemielessä myös sähköauto. Suomessa Talbotia valmistettiin lähes 32 000 kappaletta,
joista Horizoneja oli 17 931 kappaletta. Talbot Solara- ja 1510-malleja valmistettiin yhteensä 14 047 kappaletta.
Talbot menestyi Suomen automarkkinoilla 1980-luvun ensimmäisen puoliskon ajan melko hyvin. Paras myyntivuosi oli 1982, jolloin rekisteröitiin 7 044 uutta Talbotia.[lähde? ] Tuona vuonna Talbot oli ensirekisteröintitilastossa seitsemännellä sijalla. Talbotin menestyksekkäimmän mallin, Horizonin, paras myynti (4 178 autoa) saavutettiin samana vuonna.[lähde? ] Kaikista automalleista Horizon sijoittui tuolloin kymmenenneksi.
Vuoden 1999 lopussa Suomen ajoneuvorekisterissä oli 11 447 Talbot-autoa. Tästä määrästä Horizoneja oli 6 622, 1510-mallia 3 242 ja Solaraa 1 556 autoa.[lähde? ]
Mallit

Talbot 180
Talbot 1100
Talbot 1510 (Isossa-Britanniassa Chrysler Alpine ja Talbot Alpine)
Talbot Express
Talbot Avenger
Talbot Horizon
Talbot Matra Murena (Matran suunnittelema ja valmistama urheiluauto, myytiin myös Talbot Matra -merkillä.)
Talbot Samba
Talbot Solara
Talbot Sunbeam
Talbot Tagora (edustusauto)
Talbot autourheilussa > 1950-luku

Talbot-Lago -talli osallistui muun muassa vuoden 1950 Le Mansin 24 tunnin ajoon kuljettajanaan ranskalainen Louis Rosier. Kilpailu päättyi Talbotin ja Rosierin voittoon.
Talbot osallistui myös samana vuonna ajettuun ensimmäiseen Formula 1 -kauteen. Myös tällöin Louis Rosier oli kuljettajana, ja kausi päättyi Talbotin kolmanteen ja Rosierin neljänteen sijaan. Kauden jälkeen Talbot vetäytyi kilpailuista, mutta Rosier ajoi vielä kaudella 1951 yksityistallissa Talbotilla. Vuonna 1952 Talbotin tarina formuloissa päättyi yksityistallienkin osalta, kun Formula 1:ssä siirryttiin kaksilitraisiin F2-autoihin.
Talbot autourheilussa > 1980-luku

PSA:n aloitettua uudestaan Talbotien valmistamisen, palasi Talbot kahdeksi kaudeksi F1:een. Talbot ryhtyi Ligier-tallin kumppaniksi, ja tarjosi Matra-yhteyksiensä kautta tallille kilpailukykyisen moottorin. Vaikka tallin nimi virallisesti olikin Ligier-Matra, oli Talbot sen pääsponsori ja näkyvin brändi.
Kaudella 1981 Jacques Laffite ja Talbot saavuttivat neljännen sijan, ja kaudella 1982 Talbot tuli kahdeksanneksi Laffitten ja Eddie Cheeverin ansiosta.
Talbot oli mukana myös ralliautoilussa 80-luvulla, kuljettajanaan mm Henri Toivonen, joka voitti Talbot Sunbeam Lotuksella RAC-rallin 1980. 1981 Talbot voitti rallin valmistajien maailmanmestaruuden.
Myöhemmin 80-luvulla Peugeot osallistui ralliautoilun MM sarjaan tallinimellä Peugeot Talbot Sport.
Aiheesta muualla

Kuvia tai muita tiedostoja aiheesta Talbot Wikimedia Commonsissa
Brittiläinen Talbot 8-18 vuodelta 1923.
Brittiläinen 1989 Talbot Express 1000P pakettiauto
Uudenkaupungin autotehtaalla valmistettu Talbot Horizon.
Uudessakaupungissa valmistettu Talbot 1510.
Talbot Matra Murena vuosimallia 1981.
Talbot-Lago T26C.
Tony Pond ajamassa Talbot Sunbeam Lotustaan 1979 Manx International Rallyssä.
Sátão

| Sátão |
| --- | --- |
 lippu:  vaakuna
 Sátão Portugalin kartalla
 Koordinaatit: 40°45′N, 7°44′W 
Valtio:  Portugali
Alue:  Centro
Ala-alue:  Dão-Lafões
Piiri:  Viseu
Hallinto:  
 – Hallinnon tyyppi:  Kunta
 – Pormestari:  Alexandre Vaz
Pinta-ala:  
 – Kokonaispinta-ala:  201,94 km²
Väkiluku (2011):  12 444
 – Väestötiheys:  62,6 as./km²
 
 www.cm-penedono.pt 
Infobox OKVirheellinen NIMI-arvo: 
Sátão on kunta Viseun piirissä, Portugalissa. Sen pinta-ala on 201,9 km² ja väkiluku noin 12 400.
Sátãon nykyinen pormestari on Portugalin sosiaalidemokraattisen puolueen Alexandre Vaz. Kunnan juhlapäivä on 20. elokuuta.
Freguesiat

Águas Boas e Forles
Avelal
Ferreira de Aves
Mioma
Rio de Moinhos
Romãs, Decermilo e Vila Longa
São Miguel de Vila Boa
Sátão
Silvã de Cima
Aiheesta muualla

Kuvia tai muita tiedostoja aiheesta Sátão Wikimedia Commonsissa
Viralliset sivut (portugaliksi)
Viseun piirin kunnat
Armamar
Carregal do Sal
Castro Daire
Cinfães
Lamego
Mangualde
Moimenta da Beira
Mortágua
Nelas
Oliveira de Frades
Penalva do Castelo
Penedono
Resende
Santa Comba Dão
São João da Pesqueira
São Pedro do Sul
Sátão
Sernancelhe
Tabuaço
Tarouca
Tondela
Vila Nova de Paiva
Viseu
Vouzela
Theo Rossi

Theo Rossi San Diego Comic-Con International -tapahtumassa vuonna 2012
John Theodore ”Theo” Rossi (s. 4. kesäkuuta 1975 New York, Yhdysvallat) on yhdysvaltalainen näyttelijä, tuottaja ja hyväntekeväisyyden harrastaja. Hänet tunnetaan parhaiten roolistaan Juan Carlos ”Juice” Ortizina televisiosarjassa Sons of Anarchy.
Tarmo Toikkanen

| Tarmo Toikkanen |
| --- | --- |

Henkilötiedot
Syntynyt: 1975 
Kansalaisuus:  Suomi
Ammatti:  tutkija, psykologi, kirjailija
Muut tiedot
Merkittävät teokset: Opettajan tekijänoikeusopas (Tarmo Toikkanen ja Ville Oksanen)
Aiheesta muualla
Kotisivu
Tarmo Toikkanen (s. 1975) on suomalainen pedagogiikan tutkija, psykologi, kirjailija, kouluttaja ja yrittäjä. Hän on itseoppinut tekijänoikeusasioiden asiantuntija. Toikkanen tunnetaan avoimuuden ja erityisesti avoimen sisällön sekä tieteen edistäjänä. Toikkanen on Creative Commons Suomen vetäjä sekä toiminut keskeisessä roolissa Creative Commons -lisenssien sovittamisessa ja tuomisessa Suomeen. Hän on myös mukana Wikimedia Suomen sekä Open Knowledge Finlandin toiminnassa.
Tunnustuksia

Suomen Avoimen tieteen koordinaatio myönsi vuonna 2022 Avoimen oppimisen vaikuttaja -palkinnon Tarmo Toikkaselle "suomalaista avointa oppimista merkittävästi edistäneestä urasta".
Aiheesta muualla

Wikimedia Commonsissa on kuvia tai muita tiedostoja aiheesta .
Verkkosivusto
Toikkanen Wikimedia-hankkeissa
Taloudellinen ajaminen

Taloudellinen ajaminen on polttoainetta säästävä ajotapa. Koska ajoneuvoissa käytetään yleensä fossiilisia polttoaineita, taloudellinen ajaminen säästää rahan lisäksi ympäristöä.
Perusteet

Taloudellinen ajaminen perustuu ajamiseen mahdollisimman tasaisella nopeudella. Jatkuvat kiihdytykset ja jarrutukset kuluttavat energiaa, joten niitä tulee välttää. Terävän jarruttamisen sijaan tulisi vähentää nopeutta ennakkoon aina, kun se on mahdollista. Myös reitin suunnittelussa kannattaa kiinnittää huomiota mahdollisiin ruuhkiin, jotka pakottavat tekemään kiihdytyksiä ja jarrutuksia. Taloudellista ajamista helpottavat myös ajoneuvon painon ja ilmanvastuksen vähentäminen, mihin auttaa käyttämättömän suksiboksin, kattotelineen, lumen ja turhien ajoneuvossa olevien tavaroiden poistaminen. Ajoneuvon rengaspaineen tulisi olla mahdollisimman suuri polttoaineen kulutuksen vähentämiseksi. Taloudelliseen ajamiseen kuuluu myös tyhjäkäynnin ja turhien lisälaitteiden käytön välttäminen. Talvisin ajoneuvon moottoria tulee esilämmittää ennen käyttöä.
Triathlon kesäolympialaisissa 2020 – miesten kilpailu

Miesten triathlon Tokion olympialaisissa 2020 kilpailtiin 26. heinäkuuta. Kilpailuun osallistui 51 urheilijaa.
Olympiakultaa voitti norjalainen Kristian Blummenfelt, joka voitti toiseksi sijoittuneen brittiläisen Alex Yeen 11 sekunnilla. Kolmanneksi sijoittunut uusiseelantilainen Hayden Wilde hävisi voittajalle 20 sekuntia. Kilpailu jouduttiin aloittamaan uudestaan, kun kuvaamassa ollut vene oli osan kilpailijoiden tiellä lähtölaukauksen aikana.
Karsinnat

55 urheilijaa valittiin eri väylin. Isäntämaa Japani sai kaksi urheilijaa olympialaisiin ilman karsintaa. Seitsemän maata sai sekaviestirankingin perusteella paikan olympialaisiin, jolloin näiden maan kaksi miesurheilijaa saivat paikan myös yksilökilpailuihin. Kolme parasta maata erillisestä sekaviestin karsintapahatumasta sai kaksi urheilijaa yksilökilpailuihin. 26 triathlonistia valittiin rankingin perusteella. Loput viisi triathlonistia valittiin alueellisesti rankingin perusteella siten, että Euroopalle, Afrikalle, Aasialle, Oseanialle ja Amerikalle annettiin yksi paikka, jonka saa sellaisen maa, jonka urheilija ei ollut vielä päässyt kesäolympialaisiin. Loput kaksi paikkaa täytettiin erillisellä kutsulla. Jos maalla oli 11. toukokuuta 2020 vähintään kolme urheilijaa rankingin 30. parhaan joukossa, sai maasta osallistua olympialaisiin korkeintaan kolme urheilijaa. Muista maista olympialaisiin sai osallistua korkeintaan kaksi triathlonistia.
Karsinnat > Urheilijat

| Karsintatapa | Aika | Paikat | Maa |
| --- | --- | --- | --- |
| Isäntämaa |  | 2 |  Japani |
| Sekaviestiranking | 12. maaliskuuta 2020 | 14 |  Australia |
| Sekaviestiranking | 12. maaliskuuta 2020 | 14 |  Iso-Britannia |
| Sekaviestiranking | 12. maaliskuuta 2020 | 14 |  Uusi-Seelanti |
| Sekaviestiranking | 12. maaliskuuta 2020 | 14 |  Saksa |
| Sekaviestiranking | 12. maaliskuuta 2020 | 14 |  Alankomaat |
| Sekaviestiranking | 12. maaliskuuta 2020 | 14 |  Yhdysvallat |
| Sekaviestiranking | 12. maaliskuuta 2020 | 14 |  Ranska |
| Sekaviestikarsinta | 21. toukokuuta 2021 | 6 |  Belgia |
| Sekaviestikarsinta | 21. toukokuuta 2021 | 6 |  Italia |
| Sekaviestikarsinta | 21. toukokuuta 2021 | 6 |  Sveitsi |
| Ranking | 14. kesäkuuta 2021 | 26 |  Espanja |
| Ranking | 14. kesäkuuta 2021 | 26 |  Norja |
| Ranking | 14. kesäkuuta 2021 | 26 |  Espanja |
| Ranking | 14. kesäkuuta 2021 | 26 |  Etelä-Afrikka |
| Ranking | 14. kesäkuuta 2021 | 26 |  Kanada |
| Ranking | 14. kesäkuuta 2021 | 26 |  Norja |
| Ranking | 14. kesäkuuta 2021 | 26 |  Unkari |
| Ranking | 14. kesäkuuta 2021 | 26 |  Etelä-Afrikka |
| Ranking | 14. kesäkuuta 2021 | 26 |  Ranska |
| Ranking | 14. kesäkuuta 2021 | 26 |  Espanja |
| Ranking | 14. kesäkuuta 2021 | 26 |  Itävalta |
| Ranking | 14. kesäkuuta 2021 | 26 |  Norja |
| Ranking | 14. kesäkuuta 2021 | 26 |  Portugali |
| Ranking | 14. kesäkuuta 2021 | 26 |  Portugali |
| Ranking | 14. kesäkuuta 2021 | 26 |  Australia |
| Ranking | 14. kesäkuuta 2021 | 26 |  Meksiko |
| Ranking | 14. kesäkuuta 2021 | 26 |  Tanska |
| Ranking | 14. kesäkuuta 2021 | 26 |  Brasilia |
| Ranking | 14. kesäkuuta 2021 | 26 |  Israel |
| Ranking | 14. kesäkuuta 2021 | 26 |  Kanada |
| Ranking | 14. kesäkuuta 2021 | 26 |  Meksiko |
| Ranking | 14. kesäkuuta 2021 | 26 |  Azerbaidžan |
| Ranking | 14. kesäkuuta 2021 | 26 |  Itävalta |
| Ranking | 14. kesäkuuta 2021 | 26 |  Venäjän olympiakomitea |
| Ranking | 14. kesäkuuta 2021 | 26 |  Israel |
| Ranking | 14. kesäkuuta 2021 | 26 |  Unkari |
| Aasian kiintiöpaikka |  | 1 |  Hongkong |
| Afrikan kiintiöpaikka |  | 1 |  Marokko |
| Amerikan kiintiöpaikka |  | 1 |  Chile |
| Euroopan kiintiöpaikka |  | 1 |  Venäjän olympiakomitea |
| Oseanian kiintiöpaikka |  | 1 | Ei sopivia urheilijoita |
| Kutsut |  | 1 |  Syyria |
| Käyttämättömät paikat |  | 2 |  Luxemburg |
| Käyttämättömät paikat |  | 2 |  Irlanti |
São Cristóvão

| São Cristóvão |
| --- | --- |
 São Franciscon aukio

 São Cristóvão
 Koordinaatit: 11°0′54″S, 37°12′21″W 
Valtio:  Brasilia
Osavaltio:  Sergipe
Perustettu:  1590
Hallinto:  
 – Hallinnon tyyppi:  Kunta
 – Pormestari:  Alexsander Oliveira de Andrade
Pinta-ala:  
 – Kokonaispinta-ala:  437 km²
Korkeus:  47 m
Väkiluku:  75 104
 – Väestötiheys:  171,8 as./km²
Aikavyöhyke:  UTC-3
Infobox OKVirheellinen NIMI-arvo: 
São Cristóvão on kaupunki Brasilian koillisosassa Sergipen osavaltiossa. Kunnan pinta-ala on 437 neliökilometriä ja vuonna 2009 siellä oli 75 104 asukasta. Kaupunki perustettiin vuonna 1590, ja se oli osavaltionsa pääkaupunki vuoteen 1855. São Cristóvãossa sijaitseva São Franciscon aukio on valittu Unescon maailmanperintöluetteloon.
Historia

São Cristóvão perustettiin turvaamaan Portugalin siirtokuntia Brasilian rannikolla paikallisia ja ranskalaisia salakuljettajia vastaan. Cristóvão de Barros perusti kaupungin Poximjoen muodostamalle kannakselle. Maa-alueen hänelle oli myöntänyt kuningas Filip II. Kaupunki siirrettiin kahteen otteeseen pian perustamisensa jälkeen. Vuonna 1607 se muutti nykyiselle paikalleen.
São Cristóvãosta tuli Sergipen pääkaupunki ja merkittävä hallinnollinen ja taloudellinen keskus Salvadorin ja Recifen välille. Kaupunki oli myös merkittävä välietappi sisämaahan suuntaaville uudisasukkaille. Vuonna 1855 Sergipen pääkaupunki siirrettiin São Cristóvãosta Aracajúun.
Osavaltionhallitus julisti São Cristóvãon kansallismonumentiksi vuonna 1938. Vuosina 1941–1962 monia kaupungin historiallisista monumenteista peruskorjattiin. Vuonna 1967 Historiallisen ja taiteellisen kulttuuriperinnön kansallisinstituutti suojeli kaupungin. Kaupungissa sijaitseva São Franciscon aukio listattiin Unescon maailmanperintöluetteloon vuonna 2010.
Aiheesta muualla

Kuvia tai muita tiedostoja aiheesta São Cristóvão Wikimedia Commonsissa
Talossa

| --- | --- |
Talossan kuningaskunta El Regipäts Talossan
Mikrovaltio
 Lippu
Motto: Miehen Huone on Hänen Valtakuntansa Hymni: ”Chirluscha àl Glheþ (engl. Stand Tall, Talossans)”
Aluevaateet: 13 km² (pl. Antarktiksen aluevaade)
Sijainti: Milwaukee, Cézembre, Antarktis
Jäseniä: 265 (2015)
Perustettu: 26. joulukuuta 1979
Johtaja: kuningas John I
Hallitusmuoto: perustuslaillinen monarkia
Kielet: talossa, englanti
Rahayksikkö: Talossan Louis, joka jakaantuu 60 benceen (1 Louis = 1,25 USD)
Talossa on sekä Talossan kuningaskunnan (talossaksi El Regipäts Talossan) että Talossan tasavallan mikrovaltioista käytetty nimitys.
Talossan perusti 26. joulukuuta 1979 Ben Madison, tuolloin 13-vuotias Milwaukeen asukas, joka oli menettänyt äitinsä. Perustamishetkellä kuningaskunta käsitti Madisonin makuuhuoneen. Nimensä kuningaskunta sai, kun Madison sai tietää että suomen kielen sana talossa tarkoitti sisällä talossa.
Vuosien mittaan Talossan aluevaatimukset laajentuivat kattamaan lähes koko Milwaukeen East Siden, Ranskalle kuuluvan Cézembren saaren sekä suuren osan Antarktista, jolle Madison antoi nimeksi Pengopäts, talossan kielellä Pingviinimaa.
Madison ylläpiti mikrovaltiota nuoruusaikansa, jolloin sen asukaskunta koostui noin kymmenestä sukulaisesta ja tuttavasta. 1990-luvun puolivälissä sanomalehdissä, mukaan lukien New York Times sekä Wired, julkaistiin tarina Talossan mikrovaltiosta, ja Talossan internetsivuilla vieraili satoja tuhansia kävijöitä. Uutiset levisivät myös muihin maihin, ja niiden seurauksena useita kymmeniä ihmisiä haki mikrovaltion kansalaisuutta. Näihin aikoihin Madison myös esitti väitteen, että hän olisi mikrovaltio-käsitteen keksijä.
Vuosien 2003–2004 vaihteessa eräät kuningaskunnan kansalaisista alkoivat nähdä Madisonin sietämättömänä eksentrikkona ja autokraattina, kun tämä yritti häätää kansalaisen kuningaskunnasta tekaistuin syyttein. Chris Gruberin (myöhemmin Kane Gruber) johdolla osa kansalaisista perusti Talossan tasavallan 1. kesäkuuta 2004, johon oli vuoteen 2007 mennessä liittynyt 20 entistä kuningaskunnan kansalaista. Talossan kuningaskunta ei tunnusta Talossan tasavallan olemassaoloa, mutta osapuolten välillä on yhteistyö- ja ystävyyssopimus.
Madison jatkoi kuningaskunnan johdossa aina vuoteen 2005 saakka, jolloin hän itse luopui kansalaisuudestaan. Uudeksi kuninkaaksi valittiin hänen lapsenlapsensa Louis, joka kruunattiin mikrovalion kuninkaaksi 16. elokuuta 2005. Tri Gregory Rajala hoiti valtionpäämiehen tehtäviä Louisin kruunusta luopumisesta 29. marraskuuta 2006 alkaen. 14. maaliskuuta 2007 uudeksi kuninkaaksi äänestettiin John W. Woolley.
Vuoden 2009 alussa Talossan kuningaskunta ilmoitti jäsentensä lukumääräksi 120 henkilöä.
Aiheesta muualla

The Kingdom of Talossa (englanniksi)
Triathlon kesäolympialaisissa 2020 – sekaviestikilpailu

Sekaviestikilpailu Tokion olympialaisissa 2020 kilpailtiin 31. heinäkuuta. Kilpailuun osallistui 17 joukkuetta. Joukkueeseen kuului kaksi mies- ja kaksi naisurheilijaa. Kyseessä oli ensimmäinen kerta olympialaisten historiassa, kun triathlonissa kilpailtiin sekaviestissä. Kilpailu käytiin siten, että yksi urheilija ui 300 metriä, pyöräilee 8 km ja juoksee 2 km, kunnes seuraava urheilija suoritti osuutensa.
Karsinnat

Olympialaisiin osallistuu 17 joukkuetta. 7 joukkuetta valittiin rankingin perusteella. Kolme joukkuetta valittiin erillisessä karsintaturnauksessa.
Karsinnat > Urheilijat

| Karsintatapa | Aika | Paikat | Maa |
| --- | --- | --- | --- |
| Ranking |  | 7 |  Ranska |
| Ranking |  | 7 |  Australia |
| Ranking |  | 7 |  Iso-Britannia |
| Ranking |  | 7 |  Uusi-Seelanti |
| Ranking |  | 7 |  Saksa |
| Ranking |  | 7 |  Alankomaat |
| Ranking |  | 7 |  Yhdysvallat |
| Karsintatapahtuma |  | 3 |  Belgia |
| Karsintatapahtuma |  | 3 |  Italia |
| Karsintatapahtuma |  | 3 |  Sveitsi |
Talossa on Saatana

| Talossa on Saatana |
| --- | --- |
Ohjaaja:  Aleksi Mäkelä
Käsikirjoittaja:  Venla Mäkelä
Tuottaja:  Markus Selin
Kuvaaja:  Pini Hellstedt
Leikkaaja:  Kimmo Taavila
Erikoistehosteet:  Juhani Korpinen Miia Simanainen
Pääosat:  Juha Veijonen Vesa-Matti Loiri Pekka Huotari Tiina Pirhonen
Valmistustiedot
Valmistusmaa:   Suomi
Tuotantoyhtiö:  Solar Films Inc. Oy
Ensi-ilta:   1999
Kesto:  30 min
Alkuperäiskieli:   Suomi
Aiheesta muualla
IMDb 
Elonet
Infobox OKNimi-testi OK: 
Talossa on Saatana on Aleksi Mäkelän ohjaama suomalainen televisioelokuva vuodelta 1999. Pääosia elokuvassa näyttelivät Vesa-Matti Loiri, Juha Veijonen ja Pekka Huotari. Käsikirjoitus oli Venla Mäkelän luoma ja tuotannosta vastasi Solar Films. Elokuva esitettiin vain kerran Yle TV1 -kanavalla.
Rooleissa

| 0 | 1 | 2 |
| --- | --- | --- |
|  Juha Veijonen  | … |  Saatana    |
|  Vesa-Matti Loiri  | … |  Kuolema    |
|  Pekka Huotari  | … |  Ilpo    |
|  Tiina Pirhonen  | … |  Raila    |
|  Outi Mäenpää  | … |  Margit    |
|  Petteri Summanen  | … |  Tommi    |
|  Samuli Edelmann  | … |  Sakke   |
|  Kari Hietalahti  | … |  vaatemyyjä    |
|  Venla Mäkelä  | … |  morsian   |
Taupō (tulivuori)

Taupō
| --- | --- |
Tyyppi:  tulivuori 
Sijainti:  Uusi-Seelanti
Vuoristo:  Pohjoissaaren vulkaaninen tasanko (d) 
Korkeus merenpinnasta:  760  m 
Ikä:  Pleistoseeni 
Purkautunut viimeksi:  210 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Taupōjärvi
Taupō on tulivuori Uuden-Seelannin Pohjoissaarella. Sen keskellä on  supertulivuoren kaldera, joka nykyään on Uuden-Seelannin suurin järvi Taupojärvi. Tulivuori on osa Taupōn vulkaanista aluetta. Tulivuori purkautui ensimmäisen kerran arviolta 300 000 vuotta sitten. Noin vuonna 180 sattunut purkaus, joka tunnetaan myös nimellä Hatepen purkaus, oli yksi suurimmista purkauksista mikä on kirjattu ylös. Purkaus oli arviolta luokkaa 7. Tämän jälkeen vuori ei ole purkautunut. Tulivuoren lähistöllä on kuumia lähteitä ja Horomatangin, Rotokawan ja Turangin hydrotermisesti aktiiviset alueet.
Aiheesta muualla

Taupō Uuden-Seelannin GeoNetin sivustolla
Taupō

| Taupō |
| --- | --- |
 Taupōjärvi ja Waikatojoki.
 Taupō
 Koordinaatit: 38°41′S, 176°4′E 
Valtio:  Uusi-Seelanti
Hallintoalue:  Waikato
Pinta-ala:  
 – Kokonaispinta-ala:  132,57 km²
Väkiluku (2017):  24 500
 – Väestötiheys:  185 as./km²
Infobox OKVirheellinen NIMI-arvo: 
Taupō on kaupunki Uudessa-Seelannissa Pohjoissaarella Taupōjärven rannalla. Se on Waikaton hallintoalueella, ja siellä on Taupōn piirin (district) piirivaltuusto.
Aiheesta muualla

Kuvia tai muita tiedostoja aiheesta Taupō Wikimedia Commonsissa
Aluevaltuuston sivusto
Taupōjärven matkailuinformaatiosivusto
Turangi and Lake Taupō Website (Arkistoitu – Internet Archive)
Taupōn katukartta (Arkistoitu – Internet Archive)
Taupōn kirjasto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Taupō
Käännös suomeksi
Teepussi

Kolmea teelajia teepussissa.
Turkkilainen teepussi.
Teepussi on pieni pussi, jonka sisällä on teelehtimursketta ja jota käytetään teen hauduttamiseen. Se koostuu kahdesta osasta: teelehtien murskeesta ja pussista. Haudutuksessa tee pysyy pussissa, jolloin se on helppo poistaa hauteesta ilman sotkua.
Ensimmäiset teepussit valmistettiin käsin silkistä, ja ensimmäiset silkkisten teepussien patentit ovat peräisin vuodelta 1903. Newyorkilainen kauppias Thomas Sullivan toi teepussit markkinoille 1904 ja toimitti niitä myyntiin eri puolille maailmaa. Sittemmin teepusseja on alettu valmistaa paperikuidusta.
Perinteisesti teepussit ovat olleet neliön tai suorakulmion muotoisia. Nykyisin myytävänä on myös pyöreitä ja pyramidin muotoisia teepusseja. Valmistajien mukaan ne parantavat haudutetun teen laatua. Niiden biologisesti hajoamattomia valmistusmateriaaleja, kuten nailonia, on kuitenkin arvosteltu.
Aiheesta muualla

Kuvia tai muita tiedostoja aiheesta Teepussi Wikimedia Commonsissa
Teebeutel (saksaksi)
History of Tea Bag (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
.
Käännös suomeksi
Teemu Hollanti

Teemu Hollanti (s. 24. syyskuuta 2002) on suomalainen pesäpalloilija. Hollanti edustaa Superpesiksessä pelaavaa Kempeleen Kiriä. Hän on edustanut myös Ykköspesikesiksessä pelaavaa kasvattajaseuraansa Kannuksen Uraa. Kaudella 2023 Hollanti saavutti Kempeleen Kirin joukkueessa SM-pronssin. Hän pelaa etenijäjokerina. Hollanti on pelannut kymmenen Superpesiksen runkosarjan ottelua. Näissä otteluissa hän on tuonut seitsemän juoksua ja kerännyt 27 kärkilyöntipistettä. Hollanti on pelannut 14 Superpesiksen ylempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 15 juoksua ja kerännyt 34 kärkilyöntipistettä. Tilastot päivitetty kauden 2023 jälkeen.